section_heading: Lily
paragraph_text: Lily je na posljednjoj godini školovanja postala glavna prefektica. Tijekom većeg dijela vremena provedenog u Hogwartsu Lily je Jamesa smatrala samo arogantnim nasilnikom. U Snapeovu je sjećanju Harry vidio kako je James napisao i uređivao Lilyjine inicijale, a Sirius je primijetio da James nije mogao odoljeti tome da se pravi važan (i napravi budalu od sebe) kad god je Lily bila u blizini. Međutim, Lily je branila Snapea od Jamesa (barem dok ju ovaj nije nazvao "mutnjakušom") kad je James bacio urok na njega. Nakon što ju je James na petoj godini pozvao na spoj, rekla mu je da ne bi izašla s njim čak ni da mora birati između njega i orijaške lignje. Harry je tako dobio dojam da je Lily mrzila Jamesa, ali Sirius i Lupin uvjerili su ga da ona nije mrzila svog budućeg muža nego da su samo imali težak početak.